《代贺皇太子生日》
宋代·曾丰

里社鸣连日，黄河清九湾。
乾坤和气满，朝野太平还。
星斓荆州界，光流兰殿间。
阶{萱一换六}犹美人，篱菊具花悭。
祥吹哗铜律，欢声塞卫环。
天资岐更嶷，渊德雅而娴。
银榜题新出，桑弧挂未弯。
双龙牢国本，三善系人寰。
墙石涂深碧。车轮刷浅斑。
诞弥今月是，宴馔两宫颁。
鱼藻清游急，铜龙白尽闲。
承华门可款，博望客难攀。
曾玷瀛洲选，仍联甪里班。
梦虽疏角观，足未遽商山。
江右新持节，吴头旧逼蛮。
五云依远庇，三祝护童颜。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。